Z A P I S N I K

1. (konstituirajuće) sjednice Vijeća Mjesnog odbora 
Stari Retkovec, održane 23. lipnja 2021.


	Sjednica se održava u dvorani AB, u Područnom uredu Dubrava,  Dubrava 49, s početkom u 9.00 sati.
	Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednici predsjedava Marija Nakić, voditeljica Područnog odsjeka Donja Dubrava.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Stari Retkovec.
	

NAZOČNI IZABRANI ČLANOVI VIJEĆA:
Miro Anušić, Mirko Bilanović, Anto Ešegović, Ivan Raič i Nives Tenjer

OSTALI NAZOČNI:

	- Marija Nakić, voditeljica Područnog odsjeka Donja Dubrava
            - Snježana Pehar, stručni referent za rad tijela mjesne samouprave
            - Nadica Boroša, stručni referent za rad tijela mjesne samouprave
            - Tomislav Ivanek

	Na prijedlog predsjedatelja Vijeće bez rasprave, jednoglasno, utvrđuje


DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća Mjesnog odbora Stari Retkovec s prijedlogom za verifikaciju mandata članovima Vijeća – donošenje zaključka
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi



Sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedava prvi izabrani član Vijeća s kandidacijske liste koja je dobila najveći broj glasova. 
               Utvrđuje da je na temelju uvida u službene rezultate izbora članova Vijeća najviše glasova dobila kandidacijska lista: „BANDIĆ MILAN 365 – STRANKA RADA I SOLIDARNOSTI“ – „STRANKA RADA I SOLIDARNOSTI“


Daljnjim tijekom sjednice predsjedava ANTO EŠEGOVIĆ, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.


Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Vijeće sa 4 glasova ZA i jednim SUZDRŽAN,  donosi


Z A K LJ U Č A K
o osnivanju i o izboru članova  Mandatnog povjerenstva

1. Osniva  se Mandatno povjerenstvo Vijeća Mjesnog odbora Stari Retkovec.

2. Zadaće Mandatnog povjerenstva su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim zakonom, Statutom Grada Zagreba i Odlukom o izboru članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.
	3. U Mandatno povjerenstvo biraju se:
	za predsjednika: Ivan Raič;
	za članove:      1. Mirko Bilanović i
		            2. Miro Anušić.

	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 


Ad 2. Izvješće Mandatnog povjerenstva o provedenim izborima za članove Vijeća Mjesnog odbora Stari Retkovec, s prijedlogom za verifikaciju mandata članovima Vijeća – donošenje zaključka

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.
	Bez rasprave, Vijeće jednoglasno, donosi


ZAKLJUČAK
o verifikaciji mandata članovima Vijeća Mjesnog odbora Stari Retkovec
1. Prihvaća se izvješće Mandatnog povjerenstva o provedenim izborima  za članove  Vijeća Mjesnog odbora Stari Retkovec s prijedlogom za verifikaciju mandata članovima Vijeća. 

2.  Verificiraju se mandati sljedećim članovima Vijeća:	

          (ime i prezime)                                         (kandidacijska lista - skraćeno)
	  
1.   MIRO ANUŠIĆ                                                     HDZ, HSLS, HSU
2.   MIRKO BILANOVIĆ	                                      DP, ZELENA LISTA
3.   ANTO EŠEGOVIĆ                            „365 STRANKA RADA I SOLIDARNOSTI“
4.   IVAN RAIČ                                        „365 STRANKA RADA I SOLIDARNOSTI“
5.   NIVES TENJER 	            MOŽEMO!, ZAGREB JE NAŠ, NL, ORaH, ZA GRAD   
      											

3. Ovaj će se Zaključak biti objavljen na oglasnoj ploči u sjedištu Mjesnog odbora.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

Predsjedatelj obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 

	             Prijedlog – da se za predsjednika izabere Anto Ešegović - podnijeli su članovi: Ivan Raič, Anto Ešegović, Mirko Bilanović i Nives Tenjer.
            /Prijedlog se prilaže ovom zapisniku./

              Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	Za kandidata Antu Ešegovića glasovala su 3 člana Vijeća, a 2 člana su bila suzdržana..

Predsjedatelj utvrđuje da je većinu glasova svih članova Vijeća dobio kandidat Anto Ešegović  i konstatira da Vijeće donosi



Z A K LJ U Č A K
o izboru predsjednika Vijeća Mjesnog odbora Stari Retkovec

1.   Za predsjednika Vijeća Mjesnog odbora Stari Retkovec izabran je Anto Ešegović.

      2.  Ovaj zaključak bit će objavljen na oglasnoj ploči u sjedištu Mjesnog odbora.


	Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 5. Izbor potpredsjednika Vijeća

Predsjednik obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 

              Prijedlog – da se za potpredsjednika izabere Mirko Bilanović podnijeli su članovi: Ivan Raič, Anto Ešegović i Mirko Bilanović.
 /Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog kandidata. 
	Za kandidata Mirka Bilanovića glasala su 3 člana Vijeća, a 2 člana su bila suzdržana..

Predsjednik utvrđuje da je većinu glasova svih članova Vijeća dobio kandidat Mirko Bilanović i konstatira da Vijeće donosi


Z A K LJ U Č A K
o izboru potpredsjednika  Vijeća Mjesnog odbora Stari Retkovec

1.    Za potpredsjednika Vijeća Mjesnog odbora Stari Retkovec izabran je
Mirko Bilanović.
      2.  Ovaj zaključak bit će objavljen na oglasnoj ploči u sjedištu Mjesnog odbora.


            Predsjednik čestita izabranom potpredsjedniku.
            Potpredsjednik zahvaljuje članovima Vijeća.


Ad 6. Pitanja i prijedlozi

M. Nakić, voditeljica Područnog odsjeka Donja Dubrava, obavještava prisutne da će na sljedećoj sjednici putem e-maila dobiti: Poslovnik, Pravila, Plan MKA, Zaključak o prostorima mjesne samouprave i druge važeće akte potrebne za rad Mjesnog odbora. 
Budući da nitko ne traži riječ, predsjednik konstatira da je dnevni red iscrpljen i zaključuje sjednicu.

Dovršeno u 9,45 sati.

[bookmark: _GoBack]
KLASA: 026-02/21-02/978
URBROJ:  251-06-02/406-21-5
Zagreb, 23. lipnja 2021.      
           
					
 Predsjednik

